CELEX: 32011R0826
Language: mt
Date: 2011-08-12 00:00:00
Title: Regolament ta' Implimentazzjoni tal-Kummissjoni (UE) Nru 826/2011 tat- 12 ta’ Awwissu 2011 dwar il-klassifikazzjoni ta’ ċerti prodotti fin-Nomenklatura Magħquda

18.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 211/7
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 826/2011
   tat-12 ta’ Awwissu 2011
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura statistika u tariffarja u dwar it-Tariffa Doganali Komuni (1), u speċjalment Artikolu 9(1)(a),
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe subdiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan tal-applikazzjoni ta’ tariffi u miżuri oħra relatati mal-kummerċ ta’ prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
            
         
               (4)
            
            
               Huwa xieraq li jkun stiplulat li tagħrif tariffarju li jorbot u li jkun inħareġ mill-awtoritajiet doganali tal-Istati Membri, li hu marbut mal-klassifikazzjoni tal-prodotti fin-Nomenklatura Magħquda, iżda li mhuwiex skont dan ir-Regolament jista', għal perjodu ta’ tliet xhur, ikompli jkun invokat mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri li jipprovdi għalihom dan ir-Regolament huma konformi mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif tidher fl-Anness għandhom ikunu klassifikati fin-Nomenklatura Magħquda taħt il-kodiċi tan-NM indikat fil-kolonna (2) ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet doganali tal-Istati Membri, li ma tikkonformax ma’ dan ir-Regolament, tkun tista' tibqa' tiġi invokata għal perjodu ta’ tliet xhur taħt l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jkun vinkolanti fit-totalità tiegħu, u direttament applikabbli fl-Istati Membri kollha.
      Magħmul fi Brussell, it-12 ta’ Awwissu 2011.
      
         
            Għall-Kummissjoni, f'isem il-President,
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Pilloli b'kuluri u forom differenti ta’ annimali, ta’ piż medju ta’ madwar 950 mg, li jinbiegħu bl-imnut, kull pillola tikkonsisti minn (% tal-piż):
                  
                              —
                           
                           
                              sukrosju 61
                           
                        
                              —
                           
                           
                              lamtu 2.4
                           
                        B’żieda ma’ dan, pillola waħda għanda dan il-kontenut:
                  
                              —
                           
                           
                              vitamina A (50 % bħala aċetat tar-retinol 375 μg u 50 % bħala karoten beta: 2 252  μg)
                           
                        
                              —
                           
                           
                              vitamina B1 1,05 mg
                           
                        
                              —
                           
                           
                              vitamina B2 1,2 mg
                           
                        
                              —
                           
                           
                              vitamina B3 13,5 mg
                           
                        
                              —
                           
                           
                              vitamina B6 1,05 mg
                           
                        
                              —
                           
                           
                              vitamina B9 300 μg
                           
                        
                              —
                           
                           
                              vitamina B12 4,5 μg
                           
                        
                              —
                           
                           
                              vitamina C 60 mg
                           
                        
                              —
                           
                           
                              vitamina D 10 μg
                           
                        
                              —
                           
                           
                              vitamina E 10 mg
                           
                        Barra minn dan hemm preżenti s-sustanzi li ġejjin: aċidu steariku, aċidu malejku, stearat tal-magneżju, bisulfat tas-sodju, glutin, żejt tal-qoton, diossidu tas-siliċju, aċidu ċitriku, ġelatina, karbonat tal-kalċju, mono- u digliċeridi, fwejjaħ naturali u artifiċjali, kif ukoll aġenti li jagħtu kulur lill-ikel.
                  Id-doża ta’ kuljum rakkomandata indikata fuq it-tabella hija ta’ pillola waħda kuljum.
                  Skont it-tikketta l-prodott huwa tajjeb biex jiġi kkunsmat mill-bniedem.
               
               
                  2106 90 98 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda, Nota 1 tal-Kapitolu 29, Nota Addizzjonali 1 tal-Kapitolu 30 u l-kliem tal-kodiċi tan-NM 2106 , 2106 90  u 2106 90 98 .
                  Minħabba l-kompożizzjoni tiegħu, il-prodott m’għandux il-karatteristiċi ta’ ħelu taz-zokkor tal-intestatura 1704  (ara wkoll in-Noti ta’ Spjegazzjoni tas-Sistema Armonizzata tal-Kapitolu 17, Ġenerali, il-punt (b)).
                  Minħabba l-preżenza ta’ sustanzi li mhumiex koperti min-Nota 1(a), (b), (c), (f) jew (g) tal-Kapitolu 29, il-prodott għandu jiġi eskluż minn dak il-Kapitolu.
                  Il-prodotti ma jissodisfax ir-rekwiżiti tan-Nota Addizzjonali 1 tal-Kapitolu 30 peress li ma jingħataw l-ebda stqarrijiet dwar l-użu għal mard speċifiku, kundizzjonijiet jew is-sintomi tagħhom, u għalhekk ma jistax jiġi kklassifikat taħt l-intestatura 3004 .
                  B’kunsiderazzjoni għall-karatteristiċi tiegħu, il-prodott għandu għalhekk jiġi kklassifikat bħala preparazzjoni alimentari taħt l-intestatura 2106 .